jkorsvik/nowiki_second_scrape_merged huggingface dataset:
Wihwa-retretten

Wihwa-retretten (hangul: 위화도 회군) refererer til en viktig hendelse i 1392 i koreansk historie, som førte til kongedømmet Goryeos oppløsning og etableringen av det nye kongedømmet Joseon.
Kong U overtok som Goryeo-konge i 1388. Etter etableringen av Ming-Kina i 1368, ble kongehoffet i Goryeo delt i to rivaliserende fraksjoner. En gruppe ledet av general Yi Seong-gye som støttet Ming-Kina, og en gruppe ledet av general Choe som støttet Yuan-Kina. Da en budbringer fra Ming kom til Goryeo i 1388 for å kreve tilbakelevering av en betydelig del av Goryeos nordre del, grep general Choe sjansen som bød seg, og argumenterte for et angrep mot Liaodonghalvøya. Goryeo krevde å være etterfølgeren til Kongedømmet Goguryeo, og krevde derfor også deler av Mandsjuria som en del av det koreanske territoriet.
Kong U sa seg enig og gav ansvaret for felttoget til general Yi Seong-gye, sønn av en Goryeo-general som hadde tjent Mongolriket, før han sammen med sin sønn hoppet av til Goryeo i 1356 da kong Gongmin startet angrepene mot de mongolske garnisonene på det tidligere koreanske territoriet i nord.
Etter at Yi Seong-gye kom til øya Wihwa som ligger i Yaluelva, like nord for dagens Dandong i Kina og Sinŭiju i Nord-Korea, ble han klar over hvor sterk hær Ming-Kina og Mongolriket hadde samlet på den kinesiske siden av grensa. I stedet for å risikere utslettelse av sin egen hær, valgte han å snu og dra tilbake til Goryeo-hovedstaden Songdo (dagens Kaesong) der han gjorde opprør mot den sittende kongemakta. 
Generalen gjennomførte et kupp og avsatte kong U til fordel for Us sønn, kong Chang. I 1389 drepte Yi eks-kong U og kong Chang etter en mislykket resturasjon. Yi tvang en annen kongelig til å ta trona, også han het Yi og ble kong Gongyang, og som det skulle vise seg, den siste av de 34 Goryeo-kongene.
I 1392 fikk general Yi Jeong Mong-ju, en høyt respektert leder av en gruppe lojal til Goryeo drept, deretter ble kong Gongyang avsatt og sendt i eksil til Wonju, deretter Samcheok der han døde.Kongedømmet Goryeo var ved veis ende.


== Referanser ==
Wihwa-do

Wihwa-do (eller bare Wihwa) (hangul: 위화도) er en innlandsøy i Nord-Korea som ligger i Yaluelva på den kinesisk-nordkoreanske grensa, like nord for dagens Dandong i Kina og Sinŭiju i Nord-Korea,
Øya ble øverlatt Nord-Korea fordi det bodde etniske koreanere der da en grensetraktat ble satt opp i 1962.Wihwa er historisk kjent for beslutningen til Goryeo-general Yi Seong-gye i 1392, der han bestemte seg for ikke å angripe Kina og heller vende sine soldater sørover til Goryeo-hovedstaden Songdo der han gjennomførte flere opprør mot den sittende kongemakta som til slutt førte til kongedømmet Goryeos oppløsning og etableringen av det nye kongedømmet Joseon, der Yi ble første monark.
I juni 2011 bestemte kinesiske og nordkoreanske myndigheter seg for å etablere en fri økonomisk sone på elveøyene Hwanggumpyong (ligger sør for byene) og Wihwa begge innenfor nordkoreanske grenser, men like ved den kinesiske grensa.


== Referanser ==
Kent Nielsen

Kent Nielsen (født 28. desember 1961 i Frederiksberg) er en dansk fotballtrener og tidligere fotballspiller som er hovedtrener for Silkeborg IF fra 2019.


== Referanser ==


== Eksterne lenker ==
(en) Kent Nielsen – Transfermarkt 
(en) Kent Nielsen – Transfermarkt (manager) 
(en) Kent Nielsen – national-football-teams.com 
(en) Kent Nielsen – Soccerway 
(en) Kent Nielsen – EU-Football.info 
(da) Kent Nielsen – Dansk Boldspil-Union 
(en) Kent Nielsen – FBref
Nettverkstopologi

Nettverkstopologi beskriver hvordan node i for eksempel et datanettverk er koblet sammen. Nettverkstopologi kan være fysisk eller logisk. Fysisk topologi omhandler den fysiske konstruksjonen i nettverket, slik som enhetene, plasseringen av disse, og kabelinstallasjonen. Logisk topologi henviser til hvordan data blir håndtert på nettverket fremfor hvordan nettverket fysisk ser ut.
Topologien av et nettverk beskriver formen eller strukturen til nettverket. Denne formen trenger ikke nødvendigvis å samsvare med det fysiske utseendet til nettverket. Selv om et antall datamaskiner står på en rekke betyr ikke dette nødvendigvis at nettverket som kobler dem sammen er et ringnettverk. To nettverk kan ha helt ulik sammensetning av noder, fysiske sammenkoblinger og avstander, men kan ha en identisk topologi.


== Punkt til punkt ==
Et punkt til punkt nettverk er den enkleste topologien, og er en sammenhengende tilkobling mellom to noder. Det analoge telenettet er et svitsjet punkt-til-punkt nettverk, hvor en fysisk krets knyttes opp mellom endepunktene ved behov, og fjernes når det ikke lenger trenges.


== Busstopologi ==

I en busstopologi er hver node koblet til en enkelt kabel. Et signal fra en node beveger seg i begge retninger langs kabelen til alle noder koblet til kabelen, frem til den finner målnoden.


== Ringtopologi ==

I en ringtopologi er nettverket satt opp i en ring, hvor data sendes i en retning. Hver enhet videresender signalet til neste node i rekken. Alle enheter har en mottaker og en sender. Nettverket er avhengig av at ringen mellom kildenoden og målnoden ikke er brutt.


== Stjernetopologi ==

Stjernetopologi er den mest brukte topologien i datanettverk. Hver node er koblet til en sentral, og all trafikk går igjennom sentralen. Feil ved en node vil ikke påvirke nettverket, men en feil i sentralen vil føre til at nettverket slutter å fungere.


== Tretopologi ==

En tretopologi består av en sentral 'rotnode' som er koblet til en eller flere noder som er et nivå lavere i hierarkiet, med et punkt-til-punkt nettverk mellom hver av nodene i det lavere nivået og rotnoden. Nodene i det lavere nivået kan også være koblet til en eller flere andre noder.
For å kunne kalles et trenettverk, må treet bestå av mer enn to nivåer (rotnoden og et nivå med tilkoblede noder), siden et nettverk med en sentral node og et antall undernoder vil fremstå som et stjernenettverk.


== Masketopologi ==

I et maskenettverk er noen (eller alle) nodene koblet til mer enn en annen node via et punkt til punkt nettverk. 


== Se også ==
Datanett
Wergelandsfanen (Bergen)

Wergelandsfanen er en 17. mai-fane som inngår i samlingen til Bergen Museum. Den eies av 17. mai-komiteen i Bergen, og bæres av Studentersamfunnet i Bergen i Hovedprosesjonen på grunnlovsdagen. Fanen ble brodert av bergenske kvinner i anledning avdukingen av Wergeland-monumentet 17. mai 1881, og den representerer noe av det mest nasjonale i den bergenske kulturskatten.


== Striden om Wergelandsfanen ==
Det var lang tradisjon for at studenter og akademikere fra universitets- og høyskolemiljøet fylket seg bak fanen, som ble oppbevart ved Studentersamfunnet i Bergen. Studentersamfunnet var våren 1969 dominert og styrt av Rød Front, og de ville delta i Hovedprosesjonen under Wergelandsfanen, men de krevde også å få bære med seg plakater og bannere med politiske slagord og paroler. 17. mai-komiteen nektet, og Studentersamfunnet reagerte med å ikke utlevere den omstridte fanen. Det var stillingskrig i fire år, hvor også rettsapparatet ble involvert. Gulating lagmannsrett dømte i 1973 Studentersamfunnet til å gi fra seg klenodiet. Fra 1973 og frem til 2011 var det Universitetet i Bergen som bar Wergelandsfanen, før disposisjonsretten ble ført tilbake til Studentersamfunnet i 2011.


== Kilder ==
Bergens Tidende Morgen, 14.05.1994, "Kampdagen 17.mai"
Paal Nupen og Gaute Losnegård (1999) Ordet er fritt! Studentersamfunnet i Bergen 1934-1999. Eget Forlag, Bergen


== Eksterne lenker ==
Mer om fanen med bilde
Fenway Sports Group

Fenway Sports Group (FSG) er et amerikansk sportsinvesteringsselskap med hovedkontor i Boston, Massachusetts. Det er morselskap for baseballklubben Boston Red Sox og den engelske fotballklubben Liverpool FC, i tillegg til NHL Klubben Pittsburgh Penguins. Hovedeier i selskapet er John W. Henry.
I tillegg til Red Sox og Liverpool FC eier selskapet også hjemmearenaene for begge lagene (Fenway Park og Anfield), pluss Fenway Sports Management, 80 prosent av New England Sports Network og 50 prosent av NASCAR-teamet Roush Fenway Racing.
FSG ble grunnlagt i 2001 som New England Sports Ventures (NESV) da John W. Henry, sammen med Tom Werner, Les Otten, The New York Times Company og andre investorer, vant fram med et bud på Boston Red Sox. Andelen i Roush Fenway Racing ble kjøpt i 2007, og Liverpool FC i oktober 2010. NESV kunngjorde i mars 2011 at selskapet skiftet navn til Fenway Sports Group.


== Referanser ==


== Eksterne lenker ==
Fenway Sports Group
Boston Red Sox Arkivert 2. september 2011 hos Wayback Machine.
Liverpool FC
Valerie Louhibi

Valerie Louiza Louhibi (født 1990 i Algerie) er en norsk tidligere debattant, skribent og mottaker av Fritt Ords honnør. Hun har også vært baksidespaltist for Morgenbladet og kulturredaktør i Ny Tid. Louhibi har algerisk bakgrunn. Foreldrene er fra Frankrike og Algerie. 
I 2011 stod Louhibi frem i riksdekkende medier og fortalte at hun hadde blitt utsatt for en overfallsvoldtekt i Oslo i 2008, da hun var 17 år gammel. Etter oppslaget deltok hun i debatten rundt relaterte spørsmål. I 2012 ble hun tildelt Fritt Ords honnør for utvist mot i debatten om seksualisert vold mot kvinner, og for aktivt å ha imøtegått ekstreme holdninger som har religiøs og politisk forankring.


== Referanser ==


== Eksterne lenker ==
(en) Valerie Louiza Louhibi på Internet Movie Database
Lemon & Paeroa

Lemon & Paeroa, også kjent som L&P er en kullsyreholdig sitronbrus fra New Zealand. Den er laget med mineralvann fra Paeroa på Nordøya. Den blir nå produsert av Coca-Cola.
L&Ps marked er begrenset til New Zealand og newzealandske spesialforretninger i utlandet. Slagordet er «World famous in New Zealand» («Verdenskjent på New Zealand»).
Johannisthal

Johannisthal er en ortsteil i Berlins bydel Treptow-Köpenick. Johannisthal antas å være oppkalt etter kammerråd Johann Wilhelm Werner (død 1754).


== Historie ==
Området har vært bebodd siden 1200-tallet. Den første skriftlige kilde hvor navnet fremkommer er i en militær ordre fra 1753. I 1800 hadde området 72 innbyggere. 
På begynnelsen av 1880-tallet ble det bygget badehus ved Königsheide og stedet ble en periode omtalt som Bad Johannisthal. Kurstedene forsvant parallelt med en omfattende industrialisering i området. Industrialiseringen skyldtes bl.a. åpningen av Jernbanelinjen Berlin–Görlitz i 1866, byggingen av Teltowkanalen (1906) og flyplassen (1909). 
Den tidligere Johannisthal flyplass ble åpnet 26. september 1909 som en av de første i Tyskland. Zeppeliner-luftskipet LZ 18 styrtet på Johannisthal flyplass 17. oktober 1913. Før første verdenskrig ble det i utkanten av flyplassen etablert ulike industribedrifter knyttet til luftfarten, og flymaskinen Rumpler Taube ble bygget her. 
Historien til tysk sivil luftpost startet 5. februar 1919 i Johannisthal da regelmessige flyvninger ble innledet fra Johannisthal lufthavn. 
Lufthavnen er delvis omgjort til park og friområde. En del av området er likevel avstengt som naturvernområde, og hvor bl.a. sanglerken hekker. 
Johannisthal ble innlemmet i Stor-Berlin i 1920 og lå fra 1945 til 1990 i Øst-Berlin. Inntil forvaltningsreformen i 2001 den en del av den tidligere administrative bydelen Treptow.


== Bilder ==

		
		
		


== Kjente personer fra Johannisthal ==
Angelika Barbe (1951–), DDR-borgerrettsforkjemper
Melli Beese (1886–1925), første tyske kvinnelige pilot
Friedrich Ebert junior (1894–1979), overborgermester i Øst-Berlin
Horst Gibtner (1940–2006), den siste samferdselsminister i DDR
Gregor Gysi (1948–), advokat, politiker
Klaus Gysi (1912–1999), DDR-Kulturminister, ambassadør


== Referanser ==


== Eksterne lenker ==
(en) Berlin-Johannisthal – kategori av bilder, video eller lyd på Commons 
(en) Berlin-Johannisthal – galleri av bilder, video eller lyd på Commons
Ocyba calathana

Ocyba calathana er en sommerfugl som hører til familien smygere (Hesperiidae). Den er den eneste kjente arten i sin slekt.


== Utseende ==
En nokså stor (vingespenn ca. 55 millimeter), brun smyger. Oversiden er ensfarget brun bortsett fra en kort, lys strek på forvingen og gulaktig bakkant på bakvingen.
Larven er blekgrønn.


== Levevis ==
Larvene lever på busker og trær i erteblomstfamilien.


== Utbredelse ==
Arten er utbredt i Mellom- og Sør-Amerika, fra Mexico i nord til Brasil i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Ocyba Lindsey, 1925
Ocyba calathana (Hewitson, 1868) - underarter:
Ocyba calathana calathana (Hewitson, 1868)
Ocyba calathana calanus (Godman & Salvin, 1894)
Ocyba calathana compusa (Hewitson, 1868)


== Kilder ==
Brower, A.V.Z. og Warren, A. (2007) Ocyba på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Ocyba calathana hos NCBI 
(en) Kategori:Porphyrogenes calathana – bilder, video eller lyd på Wikimedia Commons 
Porphyrogenes calathana – detaljert informasjon på Wikispecies 
Butterflies of America - Ocyba sp. [2]
Oechydrus chersis

Oechydrus chersis er en sommerfugl som hører til familien smygere (Hesperiidae). Den er den eneste kjente arten i sin slekt.


== Utseende ==
En middelsstor (vingespenn ca. 35 millimeter), brun smyger. Oversiden er ensfarget brun bortsett fra et gulaktig skråbånd i forvingen og en liten, hvit strek i vingespissen, undersiden er livlig farget i ulike bruntoner.


== Utbredelse ==
Arten er utbredt i Brasil, Peru og Bolivia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Oechydrus Watson, 1893
Oechydrus chersis (Herrich-Schäffer, 1869)


== Kilder ==
Brower, A.V.Z. og Warren, A. (2007) Oechydrus på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Oechydrus chersis i Encyclopedia of Life 
(en) Oechydrus chersis i Global Biodiversity Information Facility 
(en) Oechydrus chersis hos NCBI 
Oechydrus chersis – detaljert informasjon på Wikispecies 
Butterflies of America – Oechydrus sp. [2]
Paracogia acanthopoda

Paracogia acanthopoda er en sommerfugl som hører til familien smygere (Hesperiidae). Den er den eneste kjente arten i sin slekt.


== Utbredelse ==
Arten er bare kjent fra Paraná-provinsen i Brasil.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Paracogia Mielke, 1977
Paracogia acanthopoda Mielke, 1977


== Kilder ==
Brower, A.V.Z. og Warren, A. (2007) Paracogia på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Paracogia acanthopoda hos NCBI 
Cecropterus acanthopoda – detaljert informasjon på Wikispecies 
Butterflies of America - Paracogia sp. [2]
Phareas coeleste

Phareas coeleste er en sommerfugl som hører til familien smygere (Hesperiidae). Den er den eneste kjente arten i sin slekt.


== Utseende ==
Denne arten skiller seg sterkt fra de fleste andre arter i familien utseendemessig. Det er en nokså stor (vingespenn ca. 50 millimeter) men noe spinkel smyger med forholdsvis brede vinger, bakvingen er noe utvidet i det bakerste delen som dermed danner et framspring i forhold til resten. Oversiden er for det meste skinnende blå, med noen hvite flekker i forvingen.
Undersiden av bakvingen er guloransje, forvingen og ytterkanten av bakvingen er mørkbrun med de samme hvite flekkene som på oversiden. Larven er gulaktig med tverrbånd av hvite flekker, hodekapselen er svart med to gule flekker foran, på oversiden trukket ut til to trekantede "horn".


== Levevis ==
Larvene lever på planter i slekten Ormosia (erteblomstfamilien).


== Utbredelse ==
Arten er utbredt i Sør-Amerika, der den er kjent fra Colombia og det nordlige Brasil, også fra Costa Rica.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Phareas Westwood, 1852
Phareas coeleste Westwood, 1852


== Kilder ==
Brower, A.V.Z. og Warren, A. (2007) Phareas på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Phareas coeleste i Global Biodiversity Information Facility 
(en) Phareas coeleste hos NCBI 
Phareas coeleste – detaljert informasjon på Wikispecies 
Butterflies of America – Phareas sp. [2]
Pseudonascus paulliniae

Pseudonascus paulliniae er en sommerfugl som hører til familien smygere (Hesperiidae). Den er den eneste kjente arten i sin slekt. Arten var inntil nylig kjent som Nascus paulliniae.


== Utseende ==
En middelsstor (vingespenn 40-50 millimeter), brun smyger med et hvitt tverrbånd i forvingen, dessuten en hvit flekk utenfor dette.


== Levevis ==
Larvene lever på planter i såpebærfamilien.


== Utbredelse ==
Arten er utbredt i Mellom- og Sør-Amerika, fra Mexico i nord til Brasil i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Pseudonascus Austin, 2008
Pseudonascus paulliniae (Sepp, 1842)


== Kilder ==
Brower, A.V.Z. og Warren, A. (2007) Pseudonascus på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Pseudonascus paulliniae i Global Biodiversity Information Facility 
(en) Pseudonascus paulliniae hos NCBI 
(en) Kategori:Pseudonascus paulliniae – bilder, video eller lyd på Wikimedia Commons 
Pseudonascus paulliniae – detaljert informasjon på Wikispecies 
Butterflies of America - Pseudonascus sp. [2]
Spathilepia clonius

Spathilepia clonius er en sommerfugl som hører til familien smygere (Hesperiidae). Den er den eneste kjente arten i sin slekt.


== Utseende ==
En middelsstor (vingespenn ca. 40 millimeter), brun smyger, vingenes ytterkant nokså uregelmessig. Forvingen har et hvitt tverrbånd.
Larven er gulaktig med et grønt rutemønster og grønn hodekapsel.


== Levevis ==
Larvene lever på planter i erteblomstfamilien, inkludert dyrkede bønner.


== Utbredelse ==
Arten er utbredt i Mellom- og Sør-Amerika- like fra det sørlige Texas i nord til Argentina i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Spathilepia Butler, 1870
Spathilepia clonius (Cramer, 1775)


== Kilder ==
Brower, A.V.Z. og Warren, A. (2007) Spathilepia på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.


== Eksterne lenker ==
(en) Spathilepia clonius i Encyclopedia of Life 
(en) Spathilepia clonius i Global Biodiversity Information Facility 
(en) Spathilepia clonius hos ITIS 
(en) Spathilepia clonius hos NCBI 
(en) Kategori:Spathilepia clonius – bilder, video eller lyd på Wikimedia Commons 
Spathilepia clonius – detaljert informasjon på Wikispecies 
Butterflies of America - Spathilepia sp. [2]
Pyrrhopyge

Pyrrhopyge er en slekt av sommerfugler som hører til familien smygere (Hesperiidae).


== Utseende ==
Middelsstore til store (vingespenn 40-60 millimeter), kraftige smygere. Vingene er mørke, oftest med en markert, grønn eller blå metallglans, gjerne med rødaktig ytterkant på bakvingen og ofte også med andre røde, gule eller hvite tegninger. Noen arter er mer "konvensjonelt" farget, brune med hvite flekker.
Larvene er hårete, gjerne rødlige med lysere tverrbånd (som sammenfaller med segmentgrensene).


== Levevis ==
Larvene lever på planter i slekten Vismia (perikumfamilien) og Picramnia (Picramniaceae).
De voksne sommerfuglene har en rask og brå flukt, og kommer gjerne ned til bakken for å drikke mineralrik væske.


== Utbredelse ==
Artene er utbredt over hele Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Gruppen Pyrrhopygini Mabille, 1877
Slekten Pyrrhopyge Hübner, 1819 
Pyrrhopyge amyclas (Cramer, 1779)
Pyrrhopyge amythaon Bell, 1931
Pyrrhopyge arax Evans, 1951
Pyrrhopyge arinas (Cramer, 1777)
Pyrrhopyge aziza Hewitson, 1866
Pyrrhopyge boulleti Le Cerf, 1922
Pyrrhopyge charybdis Westwood, 1852
Pyrrhopyge creona Druce 
Pyrrhopyge cressoni Bell, 1932
Pyrrhopyge creusae (Bell, 1931)
Pyrrhopyge crida Hewitson, 1871
Pyrrhopyge crista Evans, 1951
Pyrrhopyge decipiens Mabille, 1903
Pyrrhopyge frona Evans, 1951
Pyrrhopyge hadassa Hewitson, 1866
Pyrrhopyge haemon Godman & Salvin, 1893
Pyrrhopyge infantilis Druce, 1908 
Pyrrhopyge kelita Hewitson, 1869
Pyrrhopyge martena Hewitson, 1869
Pyrrhopyge melanomerus Mabille & Boullet, 1908
Pyrrhopyge mopsus (Bell, 1931)
Pyrrhopyge papius Hopffer, 1874
Pyrrhopyge pelota Plötz, 1879
Pyrrhopyge phidias Linnaeus, 1758
Pyrrhopyge phylleia Hewitson, 1874
Pyrrhopyge placeta Evans, 1951
Pyrrhopyge proculus Hopffer, 1874
Pyrrhopyge punctata Röber, 1925
Pyrrhopyge pusca Evans, 1951
Pyrrhopyge sadia Evans, 1951
Pyrrhopyge sarpedon (Bell, 1931)
Pyrrhopyge schausi Bell, 1931
Pyrrhopyge sergius Hopffer, 1874
Pyrrhopyge tatei (Bell, 1932)
Pyrrhopyge telassa Hewitson, 1866
Pyrrhopyge telassina Staudinger, 1888
Pyrrhopyge terra Evans, 1951
Pyrrhopyge thericles Mabille, 1891


== Kilder ==
Brower, A.V.Z. og Warren, A. (2007) Pyrrhopyge på Tree of life [1]
Markku Savela's Lepidoptera and some other life forms: Sjekkliste over artene. Hentet 1.6. 2012.
Butterflies of the Andes - Pyrrhopyge sergius [2]
Butterflies of Amazonia - Pyrrhopyge phidias [3]


== Eksterne lenker ==
(en) Pyrrhopyge i Encyclopedia of Life 
(en) Pyrrhopyge i Global Biodiversity Information Facility 
(en) Pyrrhopyge hos NCBI 
(en) Kategori:Pyrrhopyge – bilder, video eller lyd på Wikimedia Commons 
Pyrrhopyge – detaljert informasjon på Wikispecies 
Butterflies of America - Pyrrhopyge spp. [4]